Document ID: 32006R1549

REGOLAMENT TAL-KUMMISSJONI (KE) NRU 1549/2006
ta’ 17 Ottubru 2006
li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni tad-Dwana.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni tad-Dwana (1), u b’mod partikulari l-Artikoli 9 u 12 tiegħu,
Billi:
(1)
Ir-Regolament (KEE) Nru 2658/87 stabbilixxa nomenklatura għall-merkanzija, minn issa ’l quddiem imsejħa “In-Nomenklatura Magħquda”, biex jissodisfa, fl-istess waqt, ir-rekwiżiti tat-Tariffa Doganali Komuni, l-istatistiċi tal-kummerċ estern tal-Komunità u politika oħra Komunitarja li jikkonċernaw l-importazzjoni jew l-esportazzjoni tal-merkanzija.
(2)
Fl-interess tas-simplifikazzjoni leġiżlattiva, huwa xieraq li n-Nomenklatuta Magħquda tiġi mmodernizzata u li l-istruttura tagħha għandha tiġi adattata.
(3)
Hu neċessarju li tkun emendata n-Nomenklatura Magħquda biex tikkunsidra dan li ġej: it-tibdil fir-rekwiżiti relatati ma’ l-istatistiċi u l-politika kummerċjali, sabiex ikunu mwettqa l-impenji internazzjonali, l-iżviluppi kummerċjali jew teknoloġiċi, il-ħtieġa għall-allinjament jew kjarifika tat-testi kif ukoll il-bidliet fis-sistema armonizzata tan-nomenklatura skond ir-Rakkomandazzjoni tas-26 ta’ Ġunju 2004 tal-Kunsill tal-Kooperazjoni Doganali u l-konsegwenzi ta’ dan;
(4)
Skond l-Artikolu 12 tar-Regolament (KEE) Nru 2658/87, l-Anness I għandu jiġi sostitwit, b’effett mill-1 ta’ Jannar 2007, permezz ta’ verżjoni kompluta tan-Nomenklatura Magħquda, flimkien mar-rati tad-dazju konvenzjonali u awtonomi, li jirriżultaw minn miżuri adottati mill-Kunsill jew il-Kummissjoni.
(5)
Il-miżuri pprovduti għal dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
L-Anness 1 għar-Regolament (KEE) Nru 2658/87 hu ssostitwit bit-test stabbilit fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-1 ta’ Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 17 Ottubru 2006.

Labels: 3